
REGULAMENTUL CONCURSULUI “CURAT MURDAR, COANE FĂNICĂ” PIESE DE TEATRU ÎNTR-UN ACT, PE TEME ANTICORUPȚIE
Ediția a IV-a 2026

PREAMBUL
	Direcția Generală Anticorupție - Serviciul Județean Anticorupție Giurgiu, în parteneriat cu Consiliul Județean Giurgiu și Inspectoratul Școlar Județean Giurgiu lansează concursul de piese de teatru, într-un act, pe teme anticorupție "Curat murdar, coane Fănică", ediția a IV-a 2026.
Concursul reprezintă o bună practică la nivelul Ministerul Dezvoltării, Lucrărilor Publice și Administrației și Secretariatului Tehnic pentru implementarea Strategiei Naționale Anticorupție.
 La prima ediție, desfășurată în anul 2018, piesa câștigătoare a fost utilizată ca instrument de comunicare pe teme anticoruptie în cadrul Proiectului “Dezvoltarea sistemului de management anticorupție la nivelul Județului Giurgiu – SisABC” implementat de Consiliul Județean Giurgiu în parteneriat cu Centrul de Resurse Juridice Bucuresti si asistență tehnică din partea Direcției Generale Anticorupție –Serviciul Județean Anticorupție Giurgiu, urmând ca în anul 2020 să fie selectat ca și bună practică în cadrul Galei Excelenței în Administrație.

ORGANIZATORI 
     	Direcția Generală Anticorupție – Serviciul Județean Anticorupție Giurgiu, în parteneriat cu Consiliul Județean Giurgiu, Teatrul Tudor Vianu Giurgiu și Inspectoratul Școlar Județean Giurgiu.

GRUP-ȚINTĂ
             Elevii claselor IX-XII din cadrul unităților de învățământ liceal din județul Giurgiu

CALENDARUL CONCURSULUI
-  30 octombrie 2026: lansarea concursului; 
- 24 noiembrie 2026: ultima zi de trimitere prin poștă/primire a pieselor la Secretariatul teatrului (cel târziu ora 16,00); 
-  25 noiembrie  -  03 decembrie 2026: jurizarea pieselor;
 - 4 decembrie 2026: anunțarea rezultatelor;
-  9 decembrie 2026: premierea câștigătorilor. 

PRECIZĂRI
Fiecare unitate de învățământ își poate desemna maxim 3 echipe de elevi care vor scrie câte un scenariu de teatru pe teme de anticorupție și vor reprezenta liceul la concurs, sub îndrumarea unui cadru didactic coordonator.
Se vor accepta piese de teatru ai căror autori pot fi 1-3 elevi/scenariu de teatru.
Piesele de teatru  vor fi redactate în limba română, cu litere Times New Roman de 12, cu spațiu de 1,5 între rânduri și nu trebuie să depășească 10 pagini. Fiecare piesă va avea un motto.  
Înscrierea pieselor în concurs se realizează astfel: 
- într-un plic mic se introduce o filă care conține toate datele de identificare a autorului/autorilor (nume, prenume, adresă, număr de telefon, e-mail, seria și numărul actului de identitate, vârsta, unitatea de învățământ preuniversitar la care învață), iar pe plic se scrie motto-ul piesei;
 - piesa de teatru și plicul mic bine lipit se introduc într-un alt plic mai mare care poate fi trimis prin poștă la adresa TEATRUL TUDOR VIANU, Str. Mircea cel Bătrîn nr. 1, 080033 Giurgiu, jud. Giurgiu sau poate fi depus la sediul teatrului, la Secretariat. 
ATENȚIE: Pe plicul mare nu se trec datele expeditorului/autorului piesei. În caz de nerespectare a acestei reguli, piesa nu va fi înscrisă în concurs. 
Juriul concursului este format din specialiști în domeniu desemnați de instituțiile partenere.
Fiecare membru al juriului va acorda fiecărei piese punctaj de la 1 la 100 de puncte, rezultatul final obținându-se prin medie aritmetică.  
Câștigătoare a concursului va fi desemnată piesa cu cel mai mare punctaj, cu condiția să fi obținut o medie de peste 80 de puncte. 
În caz de egalitate, departajarea o va face președintele juriului. 
Piesa desemnată câștigătoare a concursului va fi pusă în scenă de către trupa de teatru de adolescenți a Teatrului Tudor Vianu și va fi prezentată în premieră absolută la o data stabilită ulterior de către reprezentanții teatrului.
Toți participanții la concurs vor fi invitați la festivitatea de anunțare a rezultatelor și la premiera piesei câștigătoare a concursului.   
Piesa declarată câștigătoare în cadrul ediției 2026, va fi utilizată ca instrument de comunicare pe teme anticorupție pe parcursul anilor viitori. 

CONTACT:
· Serviciul Județean Anticorupție Giurgiu, Mun. Giurgiu, Str. Călugăreni, nr. 26, tel. 0246/207.233, email giurgiu.dga@mai.gov

